《水调歌头 赠都料邵子和还嘉禾》
元代·张雨

别有梓人传，精艺夺天工。便使玉人雕琢，妙手略相同。

宝殿网珠窗户，华盖狻猊床座，金碧斗玲珑。花萼间芝草，细缕一重重。

看挥斤，除鼻垩，运成风。多少巧心奇思，舞凤更翔龙。

纵使棘端猴小，与刻三年楮叶，难比锦心胸。快袖吴刚斧，修取广寒宫。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。